**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Q. správa za I. štvrťrok 2016 SED Sučany**

1. **Konferencie, školenia, kurzy, odborné semináre**

***13. 01. 2016*** – sa zamestnanci zariadenia Mgr. Lenka Taškárová, Mgr. Denisa Dučová a Mgr. Martina Špániková zúčastnili odborného vzdelávania „Podmienky zavádzania kvality do zariadení sociálnych služieb“. Odborné vzdelávanie zorganizovalo Ústredie Evanjelickej Diakonie v Bratislave. Danou témou nás sprevádzala Mgr. Lýdia Brichtová PhD. a Ing. Mgr. Ján Gasper, MBA.

***26. 02. 2016*** – sa pani riaditeľka Mgr. Lenka Taškárová a sociálny pracovník Mgr. Denisa Dučová zúčastnili odborného vzdelávania na tému: „Kľúčový pracovník klienta v sociálnych službách“. Vzdelávanie organizovala Tatra Akadémia v Prievidzi pod vedením Mgr. Ivana Niku a Mgr. Květy Zapletalovej. Obsah kurzu:

– Postavenie a úloha kľúčového pracovníka vo vzťahu k užívateľovi sociálnych služieb,

– Práva, povinnosti, kompetencie kľúčového pracovníka,

– Základy komunikácie kľúčového pracovníka s užívateľmi sociálnych služieb,

* Kľúčový pracovník, individuálne plánovanie a tvorba individuálnych rozvojových plánov.

1. **Pracovné porady pre zamestnancov a klientov**

*Porada so zamestnancami:*

***02. 02. 2016*** – poradu otvorila pani riaditeľka Mgr. Lenka Taškárová, privítala prítomných zamestnancov. Nakoľko sa jednalo o prvú pracovnú poradu v novom roku, poďakovala sa za spoluprácu v roku uplynulom a zaželala úspešný nový rok 2016. Následne odovzdala slovo vrchnej sestre pani Františke Hüberovej.

*Vrchná sestra sa vyjadrila k nasledujúcim bodom:*

1. U klientov s dekubitmi – okamžite riešiť začervenanie kože, zamedziť problému, bolesti a utrpeniu. Zabezpečiť pravidelné otáčanie klientov. Cez deň polohovať každé dve hodiny, v noci otáčať o 12.30 hod a 5.00 hod. ráno. V rámci terapie podávať enterálne prípravky ako zdroj bielkovín.

2. Dodržiavať pitný režim – ponúkať klientom vodu alebo čaj, dozrieť, aby boli dostatočne zavodnení. Sledovať moč a tým zamedziť možnej infekcii alebo upchávaniu katetra.

3. Sledovať u klientov vyprázdňovanie. Ak má naordinované liečivá týkajúce sa tohto problému je nevyhnutné ich podávať pravidelne a viesť o tom každodenný záznam.

4. Váženie klientov – nezabúdať vážiť a merať tlak.

5. Exitus alebo odchod klienta na hospitalizáciu – opatrovateľ, ktorý má službu urobí na izbe poriadok (vypnúť antidekubitný matrac, upratať posteľ, nočný stolík a pod.).

6. Návrat klienta od lekára, z hospitalizácie – opatrovateľ skontroluje odovzdanie kartičky poistenca a odloží ju na určené miesto.

7. Platenie lekárskej pohotovosti – vrchná sestra navrhla, aby opatrovateľ zaplatil zo svojich financií a následne si ich vyúčtoval v pokladni.

8. Preventívne prehliadky opatrovateľov – vrchná sestra navrhla, aby opatrovatelia absolvovali odbery u praktických lekárov.

*Pani riaditeľka pokračovala v porade:*

1. Bielizeň klientov – nový klient bude mať označené svoje veci „Priezviskom“ (rodina bude vopred informovaná).

2. Zdvíhacie zariadenie – informovanie prítomných o manipulácii so zariadením praktickou ukážkou, vysvetlenie nabíjanie zariadenia. V prípade poruchy – napísať o probléme so zariadením do hlásenia.

3. Kúpanie klientov v stredu – pani riaditeľka poukázala na dôležitosť vzájomnej spolupráce opatrovateľov pri kúpaní klientov.

4. Spolupráca opatrovateľov – pani riaditeľka vyzdvihla súdržnosť a spoluprácu medzi opatrovateľmi v sobotu a nedeľu (keď sú iba 4 na službe). Takáto súdržnosť a spolupráca je nevyhnutná v procese starostlivosti o klienta neustále.

5. Hygiena na oddeleniach – denná služba končí s hygienou na žltom oddelení, nočná služba po príchode do práce pokračuje na červenom oddelení.

6. Informovanosť zamestnancov o finančnej situácii zariadenia, o prijímaní nových klientov (ťažšie stavy) a obsadenosti zariadenia.

7. Kľúčový pracovník – informácie o náplní a úlohách kľúčového pracovníka (prepojenie medzi sociálnym, zdravotným a opatrovateľským úsekom).

8. Kniha úrazov – v prípade potreby je v ambulancii v modrom fascikli.

*Porada s klientmi:*

***17. 02. 2016*** – pani riaditeľka Mgr. Lenka Taškárová otvorila poradu privítaním prítomných klientov. Na porade sa preberali nasledovné témy:

– od 01. 04. 2016 sa zvyšuje úhrada za pobyt,

* odkladanie financií a cenností, minimálna hotovosť na izbe 10,00 EUR. Zariadenie nenesie zodpovednosť za stratu financií, ak napriek dôslednému upozorneniu, klienti a rodinní príslušníci, príkaz nerešpektujú.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. S novoročným prejavom a Božím Slovom klientov pozdravila kaplánka CZ Martin – Mgr. Slávka Danielová.

Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci.

V rámci biblioterapie poslúžia čítaním náboženských textov Mgr. Martina Špániková a Mgr. Monika Kalafutová. Klienti nášho zariadenia počúvajú biblické príbehy aj z CD a po ich vypočutí sú vedení k tomu, aby spoločne uvažovali nad ich výkladom. Na požiadanie je možné dohodnúť pastorálne stretnutie s duchovnými aj na izbách klientov.

**4. Prezentácia**

Dňa ***17. 03. 2016*** sa konalo v CZ Žilina seniorálne presbyterstvo a to z dôvodu prípravy konventu Turčianskeho seniorátu. Na spomenutom podujatí bola prečítaná Správa o činnosti Zborovej diakonie za rok 2015. Do tejto sekcie je zahrnutá aj prezentácia SED v Sučanoch.

**5. Vzdelávanie**

V zariadení prebieha supervízia pod vedením supervízora PhDr. Soni Holúbkovej. Na supervízií sa stretáva zdravotnícky, opatrovateľský a sociálny personál. V rámci supervízie sa preberali nasledovné témy:

*19. 01. 2016* *–* Ako zlepšiť podmienky pre obyvateľov a pracovníkov zariadenia.

*10. 03. 2016* – Úrovne počúvania, kľúčoví pracovníci, sociálna rehabilitácia, strata financií.

**6. Realizované projekty na získavanie finančných prostriedkov**

Po niekoľko ročných dobrých skúsenostiach sme sa opäť zapojili do projektu Dobré srdce, prostredníctvom Nadácie Tatrabanky. Daný projekt bol doposiaľ podporovaný konkrétnou sumou. Získané financie sú použité na rekonštrukciu budovy alebo na nákup pomôcok zlepšujúcich kvalitu života našich seniorov.

**7. Peňažný dar**

Rodina Krausová **-** 350,00 €

**8.** **Počet personálu:**

(HPP) 25 osôb

(DVP) 8 osoby

Spolu: 33 osôb

Noví zamestnanci: Ján Marček, správca budovy – od 01. 10. 2015 do 14. 03. 2016 (DVP)

od 15. 05. 2016 (HPP)

Beáta Rantová, opatrovateľka – od 14. 03. 2016

Skončený pracovný pomer: Nadežda Štanclová, opatrovateľka – pracovný pomer trval

od 19. 11. 2012 – 31. 03. 2016

Roman Nagy, opatrovateľ – pracovný pomer trval od 09. 07. 2015 do 31. 03. 2016

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Andrej Bella | 25. 02. 1932 | 25. 01. 2016 |
| Irena Pažitná | 13. 06. 1941 | 04. 02. 2016 |
| Emília Jahodová | 26. 11. 1927 | 18. 02. 2016 |
| Darina Sporková | 09. 05. 1939 | 21. 03. 2016 |
| Vladimír Rolík | 25. 11. 1936 | 30. 03. 2016 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Marta Trnková | 1931 | 06. 01. 2016 |
| Emília Válková | 1929 | 21. 01. 2016 |
| Michal Hamráček | 1940 | 12. 03. 2016 |
| Emília Jahodová | 1927 | 21. 03. 2016 |

*Počet klientov*:

Ženy: ZpS 15

Muži: ZpS 10

Ženy: DSS 1

Muži: DSS 2

Ženy špecializované zariadenie: 19

Muži špecializované zariadenie: 3

Samoplatiteľ: 1

Spolu klientov: 51

**9. Starostlivosť o budovu, ostatné práce**

* bežná údržba budovy (údržba a dezinfekcia invalidných vozíkov a ostatných zdravotných pomôcok, oprava výťahov),
* príprava vchodu na jarné a letné obdobie,
* inventarizácia majetku,
* plynové kotly (školenie),
* výťahová strojovňa (maľovanie stien a podlahy),
* oprava poškodenej omietky v spoločných priestoroch zariadenia,
* oprava kúpeľne III. poschodie,
* čistenie kanalizácie,
* čistenie strechy budovy,
* úprava miestnosti s krosnami,
* deratizácia priestorov.

**10. Akcie**

*14. 01. 2016* *–* Vystúpenie speváckeho zoskupenia Sučianka za účasti sučianského starostu Ing. Vladimíra Pĺžika, ktorý prišiel zavinšovať do nového roku klientom i zamestnancom zariadenia. Okrem spevu a dobrej nálady boli klienti obdarovaní množstvom ovocných vitamínov, ktoré daroval seniorom Obecný úrad v Sučanoch.

*05. 02. 2016* *–* Beseda na tému fašiangy – zamestnankyne turčianskeho strediska nám pomocou fotiek, prezentácie, videoukážok a slovom priblížili zvyky a tradície ktoré sa viažu ku fašiangom. Klienti si i zaspievali a k celkovej dobrej fašiangovej nálade prispeli aj čerstvé voňavé šišky

*9.3. 2016* *–* Spoločná oslava menín a narodenín klientov. Malým darčekom, občerstvením, slovom a modlitbou pani riaditeľky sme zablahoželali oslávencom. Zvlášť sme sa radovali z 80. výročia narodenín pani Podhorskej.

**11. Práca s klientom**

Práca s klientom je založená na princípe osobného prístupu. Sociálni pracovníci navštevujú klientov podľa harmonogramu návštev, podľa dohody s klientom. Zisťujú záujmy klientov a podľa toho sa v zariadení vytvárajú možnosti trávenia voľného času. Monitorujú tiež všetky potreby a prípadné problémy klientov. Spolupracujú so všetkými pracovníkmi v zariadení. Vzhľadom k potrebám klientov sa vypracováva individuálny plán osobnosti, kde je stanovený cieľ, metodológia, plán činnosti a pravidelné hodnotenie cieľa. A zo toho vyplýva aj následná práca s klientom.

Prvoradou úlohou je pomáhať klientovi v procese adaptácie. Zariadenie a jeho personál sa snaží vytvárať pre obyvateľov rodinnú atmosféru, čo je predpokladom rýchlej sociálnej adaptácie nových klientov a zároveň spríjemnenie procesu starnutia klientov v zariadení.

Je samozrejmosťou kedykoľvek umožniť návštevy príbuzných klientov, prípadne ich telefonicky oboznamovať so životom klienta v zariadení. Tiež skrášľovanie prostredia, aktuálna výzdoba prispieva k vytvoreniu príjemnej atmosféry v zariadení.

Počas uplynulých troch mesiacov sme sa venovali pracovnej činnosti a to konkrétne výrobe domácich cestovín a tkaniu na krosnách za podpore odbornej pomoci pani Valancovej. Nechýba ani využívanie hudby (tancovanie, tlieskanie, spievanie piesní, relaxácia pri hudbe a aromalampách), koncentračno - pohybové cvičenia (využívanie pomôcok – loptičky, šatky) a tiež rôzne výtvarné techniky (vyfarbovanie obrázkov, modelovanie z papierovej hmoty, práca s drôtikom a korálikmi...). Súčasťou programu pre klientov najmä s demenciou je kognitívna rehabilitácia, ktorej cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Veľmi obľúbená je biblioterapia – počúvanie biblických príbehov a povestí o hradoch. Nechýbali tradičné mesačné posedenia pre oslávencov, kultúrny a duchovný program. Využívame aj metódu reminiscencie, ktorá **pomáha človeku vnímať obdobie staroby ako rovnocenné v porovnaním s mladšími životnými obdobiami, a tak napomáha vyrovnať sa alebo adaptovať na zmeny v tomto období života. Pri reminiscencii sa opierame o fakt, že spomínanie je prirodzený proces, ktorý predstavuje základnú existenčnú potrebu v každom období ľudského života.** Spomínanie je hlavne o spôsobe komunikácie, verbálnej i neverbálnej. Ak je problémom verbálna komunikácia a človek má problém s vyjadrovaním, využívame vizuálne pomôcky ako fotografie knihy, kartičky, predmety. Avšak aj hudba a tanec, výtvarné techniky, pohybové cvičenia, činností z programu denných prác a ďalšie kreatívne techniky nám slúžia k reminiscencii. Takúto úlohu spĺňa aj špeciálne upravená miestnosť, v ktorej tieto stretnutia realizujeme a klientom sa veľmi páčia

Skupinové aj individuálne stretnutia sú po skončení spracované a zdokumentované. Pre klientov realizujeme aj nákupy, raz za dva týždne. Nakupujeme im tovar podľa ich želania, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | 1.080,67 € |
| Stav pokladne k 31. 12. 2015 | 156,23 € |
| *Príjmy:* | |
| Príspevok za služby na základe zmluvy | 59.250,00 € |
| Nájomné za nebytové priestory | 4.255,00 € |
| Príspevky od VÚC | 25.489,43 € |
| Príspevky od MPSVaR | 24.000,00 € |
| 2 % dane | 0,00 € |
| *Výdavky:* | |
| mzdy | 54.283,91 € |
| príspevok zamestnávateľa DDS | 292,16 € |
| odvody | 18.076,56 € |
| SF | 276,82 € |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, Obecným úradom v Sučanoch ako aj s mestom Martin.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania do služby s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine, MŠ Podhradie, MŠ Sučany a spevokolmi z okolia.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Pripraviť oslavu a slávnostné Služby Božie k 10. výročiu posvätenia SED (termín: jún 2016).

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 04. 2016

……………………………………………….

Mgr. Lenka Taškárová

štatutárny zástupca SED Sučany